CELEX: 32006R1192
Language: lt
Date: 2006-08-04 00:00:00
Title: 2006 m. rugpjūčio 4 d.  Komisijos reglamentas (EB) Nr. 1192/2006, įgyvendinantis Europos Parlamento ir Tarybos reglamentą (EB) Nr. 1774/2002 dėl valstybėse narėse patvirtintų įmonių sąrašų   (Tekstas svarbus EEE)

5.8.2006   
            
            
               LT
            
            
               Europos Sąjungos oficialusis leidinys
            
            
               L 215/10
            
         
      KOMISIJOS REGLAMENTAS (EB) Nr. 1192/2006
   2006 m. rugpjūčio 4 d.
   įgyvendinantis Europos Parlamento ir Tarybos reglamentą (EB) Nr. 1774/2002 dėl valstybėse narėse patvirtintų įmonių sąrašų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 26 straipsnio 5 dalį,
   kadangi:
   
               (1)
            
            
               Reglamente (EB) Nr. 1774/2002 nustatyti specialieji reikalavimai dėl taisyklių gyvūninės kilmės šalutiniams produktams, neskirtiems vartoti žmonėms.
            
         
               (2)
            
            
               Siekiant, kad patogenai ir (arba) likučiai nepasklistų, Reglamente (EB) Nr. 1774/2002 nustatyta, kad gyvūniniai šalutiniai produktai turėtų būti apdorojami, saugomi ir laikomi atskirai, atitinkamos valstybės narės patvirtintoje ir prižiūrimoje įmonėje, arba tinkamu būdu pašalinami. Reglamento III ir IV skyriuose nustatyti reikalavimai tokių įmonių patvirtinimui.
            
         
               (3)
            
            
               Reglamento (EB) Nr. 1774/2002 26 straipsnio 4 dalyje nustatyta, kad valstybės narės turi sudaryti pagal šio reglamento nuostatas patvirtintų įmonių sąrašus.
            
         
               (4)
            
            
               Todėl būtina nustatyti įgyvendinimo taisykles dėl šių patvirtintų įmonių sąrašų, įskaitant šiuose sąrašuose esančios informacijos pateikimą nacionalinėse Komisijai ir visuomenei prieinamose interneto svetainėse. Taip pat būtina pateikti informaciją dėl šių sąrašų Komisijos prižiūrimai interneto svetainei.
            
         
               (5)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nustatytos įgyvendinimo taisyklės dėl patvirtintų įmonių sąrašų, kaip nurodyta Reglamento (EB) Nr. 1774/2002 26 straipsnio 4 dalyje.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 4 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 208/2006 (OL L 36, 2006 2 8, p. 25).
   
      PRIEDAS
      PATVIRTINTŲ ĮMONIŲ SĄRAŠAI KAIP NURODYTA REGLAMENTO (EB) Nr. 1774/2002 26 STRAIPSNIO 4 DALYJE
      1.   GALIMYBĖ GAUTI PATVIRTINTŲ ĮMONIŲ SĄRAŠUS
      Siekdama padėti valstybėms narėms pateikti kitoms valstybėms narėms ir visuomenei atnaujintus patvirtintų įmonių sąrašus, kaip nurodyta Reglamento (EB) Nr. 1774/2002 26 straipsnio 4 dalyje („patvirtintos įmonės“), Komisija sukuria interneto svetainę, kurioje kiekviena valstybė narė pateikia nuorodą į savo šalies interneto svetainę, kaip nurodyta šio priedo 2.1 skyriaus a punkte.
      2.   NACIONALINIŲ INTERNETO SVETAINIŲ FORMATAS
      2.1.   Pagrindiniai sąrašai nacionalinėse interneto svetainėse
      
                  a)
               
               
                  Kiekviena valstybė narė pateikia Komisijai nuorodą į vieną bendrą nacionalinę interneto svetainę, kurioje yra pagrindinis visų patvirtintų šalies teritorijoje esančių patvirtintų įmonių sąrašų sąrašas („pagrindinis sąrašas“).
               
            
                  b)
               
               
                  Kiekvienas pagrindinis sąrašas – tai viena ar daugiau oficialiųjų Bendrijos kalbų užpildytas vieno lapo sąrašas.
               
            2.2.   Nacionalinių interneto svetainių veikimo schema
      
                  a)
               
               
                  Nacionalines interneto svetaines, nurodytas šio priedo 2.1 skyriaus a punkte, parengia centrinės kompetentingos institucijos arba prireikus viena iš Reglamento (EB) Nr. 1774/2002 2 straipsnio 1 dalies i punkte nurodytų kitų institucijų.
               
            
                  b)
               
               
                  Pagrindiniai sąrašai, nurodyti 2.1 skyriaus a punkte, turi turėti nuorodas į kitus tinklalapius, esančius toje pačioje interneto svetainėje, kuriuose yra patvirtintų įmonių sąrašai.
                  Tačiau kai tam tikri patvirtintų įmonių sąrašai nėra saugomi centrinės kompetentingos institucijos, nurodytos 2.2 skyriaus a punkte, pagrindiniame sąraše turi būti nuorodos į kitas interneto svetaines, kuriose yra šie sąrašai ir kurios yra prižiūrimos bet kurių kitų kompetentingų institucijų, padalinių ar prireikus – įstaigų.
               
            3.   PATVIRTINTŲ ĮMONIŲ NACIONALINIŲ SĄRAŠŲ FORMOS IR KODAI
      Siekiant užtikrinti visas galimybes gauti informaciją, susijusią su patvirtintomis įmonėmis, ir sudaryti aiškesnius nacionalinius sąrašus turi būti nustatytos nacionalinių sąrašų formos, įskaitant susijusią informaciją ir kodus.
      4.   TECHNINĖS SPECIFIKACIJOS
      2 ir 3 dalyse nurodytos užduotys ir veikla atliekamos pagal Komisijos internete paskelbtas technines specifikacijas.